Wia na der Dreissgjaarige Griach kemma is, hamms de Schwedn gracha lassn. 1633 war de Burg randvoi mit Soiz (des is damals saudeia gwen), und des häddn de Schwedn gern ghabt. Nachad hod ma de Burg belagert und ganz schee rasiad, a guads Joah später is nach de Burg gfoin, und seitdem is a Ruine. 1710 is Stauff zum Hochstift kemma uund 1803 is a Daal vom Fiaschtndum Dalberg woan. Erscht 1810 is Stauff zu Bayern kemma, und zwoa Joar später sand de Fiaschdn vo Thurn und Taxis de Herrn iba den Ort woan.  1880 is beinah da ganze Ort obrennt, aa as Fiaschdnschloss hod dawischt, des is eascht a boa Joar vorher baut worn.